Reënkoningin - Wikipedia
Die laaste reënkoningin, Makobo Constance Modjadji VI, afgestorwe in 2005.
Die Reënkoningin of Modjadji was die oorerflike koningin van die Balobedu, 'n inheemse stam van Limpopo, Suid-Afrika. Die opvolging van die posisie van die Reënkoningin is matrilineêr, wat beteken dat die koningin se oudste dogter die erfgenaam is, en dat mans glad nie geregtig is om die troon te bestyg nie. Daar is geglo dat die Reënkoningin spesiale kragte gehad het, soos dat sy die wolke en reën kon beheer. Die laaste Reënkoningin is op 12 Junie 2005 oorlede.
3 Voormalige reënkoninginne
Daar is talle verskillende verhale met betrekking tot die skepping en geskiedenis van die Reënkoninginne van Balobedu. Een verhaal volg dat 'n ou hoofman in die 16de eeuse Monomotapa (suidoostelike Zimbabwe) deur sy voorvaders vertel is dat hy, deur sy dogter Dzugundini te bevrug, aan haar reënskeppende magte sal skenk. 'n Ander verhaal betrek 'n skandaal in dieselfde hoofman se huis, waar die hoofman se seun Dzugundini bevrug het. Dzugundini is vir die voorval kwalik geneem en is gedwing om die nedersetting te ontvlug. Dzugundini het in die Molototsi-vallei aangeland, wat die hedendaagse Balobedu-koninkryk is.
Die nedersetting wat sy met haar getroue volgelinge gestig het, is deur 'n Mugudu, of manlike leier, geregeer, maar die vrede en harmonie van die nedersetting is versteur deur wedywering tussen verskillende families. Derhalwe, om vrede in die land te herstel, het Mugudo sy eie dogter bevrug om die stam se matrilineêre tradisie te herstel. Sy het aan die eerste reënkoningin, bekend as Modjadji, geboorte geskenk. Modjadji beteken "regeerder van die dag".
Op 31 Maart 2016 het president Zuma bekend gemaak dat die reënkoningin in Suid-Afrika amptelik erken word. Masalanabo Modjadji, wat toe 11 jaar oud was, sal die troon bestyg as koningin wanneer sy 18 jaar oud word. Haar oom Mpapatla Modjadji neem ondertussen as regent waar.
Voormalige reënkoninginne[wysig | wysig bron]
Reënkoningin I Maselekwane Modjadji (1800–1854)
Reënkoningin II Masalanabo Modjadji (1854–1894)
Reënkoningin III Khetoane Modjadji (1895–1959)
Reënkoningin IV Makoma Modjadji (1959–1980)
Reënkoningin V Mokope Modjadji (1981–2001)
Reënkoningin VI Makobo Modjadji (2003–2005)
↑ 1,0 1,1 "The BaLobedu People" (in Engels). Geargiveer vanaf die oorspronklike op 25 Mei 2020. Besoek op 18 Mei 2020.